b'\n_START_ARTICLE_\nSilvio Dante\n_START_SECTION_\n\xc5\xbdivotopis\n_START_PARAGRAPH_\nPrema knjizi The Sopranos, A Family History, njegov otac bio je Joseph "Beppo" Dante (kalabrijskog podrijetla), vojnik koji je ustrijeljen 1959. Silvio je bio Tonyjev prijatelj iz djetinjstva i ranih kriminalnih dana, kad se dru\xc5\xbeio s Tonyjem, Ralphom Cifarettom i Jackiejem Aprileom, Sr. Njegov prvotni plan bila je karijera profesionalnog pjeva\xc4\x8da, ali taj se san nikad nije materijalizirao. Unato\xc4\x8d tome, Silvio je tijekom godina zadr\xc5\xbeao veze u \xc5\xa1ou biznisu preko vlasni\xc5\xa1tva brojnih klubova u Sjevernom Jerseyju i podupiranja raznih mladih starleta koje prolaze kroz njegove klubove. Silvio se u obitelji DiMeo po\xc4\x8deo uzdizati kad je s Jackiejem i Tonyjem oplja\xc4\x8dkao karta\xc5\xa1ku partiju Feecha La Manne. Zatim je slijedio Tonyja u ekipi njegova oca, Giovannija Francisa "Johnny Boy" Soprana. Silvijeva potpora bila presudna da Tony preuzme kapetansku titulu nakon smrti svoga oca. Preko svojih veza u ekipi Soprano Silvio je stvorio prijateljstva s "Big Pussyjem" Bonpensierom i Pauliejem Gualtierijem._NEWLINE_Silvijeva svakodnevna uloga je upravljanje Bada Bingom, najpoznatijijm klubom kojeg posjeduje. "The Bing", kako ga zovu \xc4\x8dlanovi Tonyjeve ekipe, nije samo jedno od glavnih okupljali\xc5\xa1ta zlo\xc4\x8dina\xc4\x8dke obitelji, nego slu\xc5\xbei i kao bordel._NEWLINE_Kad je Tony zavr\xc5\xa1io u komi, Silvio je postao izvr\xc5\xa1ni \xc5\xa1ef obitelji DiMeo. Silvio je isprva u\xc5\xbeivao, te \xc4\x8dak \xc5\xbeali \xc5\xa1to nije prihvatio ponudu Jackieja Aprilea, Sr. s konca devedesetih da postane \xc5\xa1ef. Njegova supruga Gabriella predla\xc5\xbee mu da razmisli o trajnoj promjeni, ali njegove ambicije ubrzo nestaju pod pritiskom odgovorne funkcije kad ga poga\xc4\x91aju napadaji astme. Tijekom rata s njujor\xc5\xa1kom obitelji Lupertazzi, Silvio biva ustrijeljen u prsa i zavr\xc5\xa1ava u komi.'